b'\n_START_ARTICLE_\nVratno vretence\n_START_SECTION_\nNosa\xc4\x8d ali atlas\n_START_PARAGRAPH_\nJe prvo vratno vretence, ki je v stiku z lobanjo. Ima zna\xc4\x8dilno zgradbo, zato ga zlahka prepoznamo. Njegova glavna zna\xc4\x8dilnost je, da nima telesa vretenca. Telo se namre\xc4\x8d spoji s telesom drugega vratnega vretenca in postane zob (dens). Zaradi tega tudi ni medvreten\xc4\x8dne plo\xc5\xa1\xc4\x8dice med prvim in drugim vretencem._NEWLINE_Atlas tako gradita dva loka \xe2\x80\x93 sprednji (arcus anterior) in zadaj\xc5\xa1nji lok (arcus posterior). Loka sta ob straneh spojena z zadebelitvijo (massa lateralis), ki je zgoraj v stiku z lobanjo, spodaj pa z drugim vratnim vretencem. Sprednji lok je kraj\xc5\xa1i in ima zadaj sklepno glad\xc4\x8dino za zob (fovea dentis). Zadaj\xc5\xa1nji lok je zgoraj, tik za obstransko zadebelitvijo, iz\xc5\xbelebljen (sulcus arterie vertebralis). \xc5\xbdleb je namenjen vratni arteriji in prvemu vratnemu \xc5\xbeivcu.\n_START_SECTION_\nOkreta\xc4\x8d ali aksis (epistropheus)\n_START_PARAGRAPH_\nJe drugo vratno vretence, ki v razvoju dobi posebnost v zgradbi, in sicer zob (dens), ki se spoji s telesom vretenca. Zob ima spredaj sklepno glad\xc4\x8dino za atlas (facies articularis anterior).'